**BOSNA I HERCEGOVINA**

**Federacija Bosne i Hercegovine**

**TUZLANSKI KANTON**

**Ministarstvo obrazovanja i nauke**

**Broj: 10/1-30-5749-4 /22**

**Tuzla, 01.04.2022. godine**

Na osnovu člana 74. Zakona o državnoj službi u Tuzlanskom kantonu (,,Službene novine Tuzlanskog kantona, broj: 7/l7, 10/17, 10/18, 14/18 i 8/21), ministar obrazovanja i nauke Tuzlanskog kantona, objavljuje

**JAVNI OGLAS**

**za popunu upražnjenih radnih mjesta namještenika u**

**Ministarstvu obrazovanja i nauke Tuzlanskog kantona**

1. **Viši referent za ekonomsko-finansijske poslove................................1 (jedan) izvršilac – na neodređeno vrijeme**

 **Opis poslova:**

 Prijem i pregled dokumentacije i vršenje kontrole formalne i materijalne ispravnosti finansijske dokumentacije, kontrola raspoloživosti sredstava odobrenih planom budžeta za organizacione jedinice 2401 – Ministarstvo, popunjavanje Obrazaca 1, 2, 3 i 4, radi unošenja podataka u sistem trezora, arhiviranje obrađene dokumentacije, kontrola, obračun poreza i doprinosa i isplata naknada po ugovorima o djelu za potrebe odsjeka za saobraćajnu edukaciju, sravnavanje uplata sa korisnicima usluga i dobavljačima, usaglašavanje prihoda i rashoda, sravnjavanje podatke sa Ministarstvom finansija vezane za računovodstvenu dokumentaciju, koordiniranje sa odjeljenjima i službama Ministarstva vezano za trebovanja roba, radova i usluga, praćenje realizacije okvirnih sporazuma i ugovora sa dobavljačima materijalno i finansijski, prijavljivanje Poreznoj upravi akontacija poreza po odbitku za povremene samostalne djelatnosti (AUG 1031), učešće u sastavljanju izjave o fiskalnoj odgovornosti, rad na sprovođenju finansijskog upravljanja i kontrole u skladu sa opisom radnog mjesta, dostavljanje potrebnih podataka budžetskim korisnicima, nadležnoj inspekciji i nadležnim organima uprave, sprovođenje uputstava o radu donesenih od resornog ministra, sudjelovanje u godišnjem popisu sredstava i izvora sredstava, rad na svom stručnom usavršavanju, obavljanje i drugih poslova po nalogu pomoćnika ministra za ekonomsko-finansijske poslove, sekretara i ministra, za svoj rad je neposredno odgovoran pomoćniku ministra za ekonomsko-finansijske poslove.

 **Uslovi:**

 Pored općih uslova predviđenih članom 76. Zakona o državnoj službi u Tuzlanskom kantonu (da je državljanin Bosne i Hercegovine, da je stariji od 18 godina, da je zdravstveno sposoban za obavljanje poslova utvrđenih za radno mjesto, da u posljednje dvije godine od dana objavljivanja oglasa nije otpušten iz državne službe kao rezultat disciplinske kazne na bilo kojem nivou vlasti u Bosni i Hercegovini i da nije obuhvaćen odredbama člana IX 1. Ustava Bosne i Hercegovine), kandidat treba ispunjavati i **sljedeće posebne uslove** i to:

- SSS, IV stepen - ekonomska škola,

- Stručni ispit za namještenike u organima državne službe,

- Poznavanje rada na računaru,

 - Najmanje 10 mjeseci radnog staža u struci.

**Potrebna dokumentacija:**

Na Javni oglas kandidati trebaju priložiti sljedeće dokumente (originali ili ovjerene fotokopije):

- prijava sa kratkom biografijom (svojeručno potpisana) i kontakt podacima,

- diploma/svjedočanstvo o stečenoj odgovarajućoj školskoj spremi,

- uvjerenje o državljanstvu (ne starije od šest mjeseci) ili ovjerena fotokopija CIPS-ove lične karte,

- izvod iz matične knjige rođenih,

- dokaz o potrebnom radnom stažu,

- dokaz o poznavanju rada na računaru,

- dokaz o položenom stručnom ispitu za namještenike u organima državne službe,

- ovjerena izjava kandidata da u posljednje dvije godine od dana objavljivanja oglasa nije otpušten iz državne službe kao rezultat disciplinske kazne na bilo kojem nivou vlasti u Bosni i Hercegovini,

- ovjerena izjava kandidata da nije obuhvaćen odredbama člana IX 1. Ustava Bosne i Hercegovine.

**Napomene**:

Ovjerenom izjavom smatra se izjava čiji je potpis ovjeren kod nadležnog gradskog/općinskog organa uprave ili notara;

Pored naprijed navedene dokumentacije, kandidati mogu dostaviti i dokumentaciju kojom dokazuju pripadnost branilačkoj populaciji, vezano za Zakon o dopunskim pravima branilaca i članova njihovih porodica – drugi prečišćeni tekst ("Službene novine TK", broj: 10/20), i to: uvjerenje službe za zapošljavanje da se nalaze na evidenciji nezaposlenih osoba i potvrdu nadležnog organa o pripadnosti branilačkoj populaciji;

 Kandidat koji nema položen stručni ispit za namještenike može biti primljen u radni odnos ali dužan je isti položiti najkasnije u roku od 6 mjeseci od prijema u radni odnos.

 Komisija za provođenje javnog oglasa, nakon utvrđivanja liste kandidata koji ispunjavaju uslove oglasa, obaviti će usmeni intervju sa kandidatima sa liste o čijem će mjestu i terminu održavanja kandidati biti naknadno obaviješteni.

 Namještenik koji bude primljen u radni odnos putem ovog Javnog oglasa dužan je dostaviti ljekarsko uvjerenje o zdravstvenoj sposobnosti (ne starije od 3 (tri) mjeseca). U slučaju da kandidat ne dostavi ljekarsko uvjerenje nakon prijema, bit će odabran sljedeći kandidat sa liste koji taj uslov ispunjava.

 Namještenik koji bude primljen u radni odnos putem ovog Javnog oglasa (ukoliko se radi o prvom zapošljavanju u organima državne službe) podliježe obavezi probnog rada u trajanju od 3 (tri) mjeseca.

Traženu dokumentaciju, u zatvorenoj koverti, dostaviti **u roku od 15 (petnaest) dana od dana objavljivanja ovog oglasa u dnevnim novinama**, putem Centralne pisarnice kantonalnih organa uprave na adresu Fra Grge Martića broj 8, 75000 Tuzla ili preporučeno putem pošte na adresu Fra Grge Martića broj 8, 75000 Tuzla, sa naznakom: Ministarstvo obrazovanja i nauke Tuzlanskog kantona („Za Komisiju za provođenje Javnog oglasa za prijem namještenika – ne otvarati“).

Ovaj javni oglas bit će objavljen dnevnim novinama „Večernji list“ i na službenoj internet stranici Ministarstva obrazovanja i nauke Tuzlanskog kantona ([www.montk.gov.ba](http://www.montk.gov.ba)) i bit će otvoren 15 dana od dana njegovog objavljivanja u dnevnim novinama.

Nepotpune i neblagovremene prijave bit će odbačene i neće se uzeti u razmatranje.

 **Ministarstvo obrazovanja i nauke**

 **Tuzlanskog kantona**